text: Sådan forløb stormfloden i Syd- og Sønderjylland
  04 januar 2017 kl. 15.43
  Følg med her på livebloggen, hvor du løbende kan få et overblik udviklingen i stormfloden i det sydlige Lillebælt.
  Historisk høje vandstande rammer onsdag og natten til torsdag de indre danske farvande. Der varsles om de højeste vandstande i mere end 100 år.
  Rigspolitiet har udsendt officielt varsel om forhøjet vandstand, der vil medføre store kystoversvømmelser og dermed livsfare for folk, der færdes i oversvømmede områder.
  Vandstanden forventes at blive højest i det sydlige Lillebælt, hvor vandstanden forventes at stige til mellem 1,5 og 1,8 meter over normalt vandstand (DVR: Dansk Vertikal Reference).
  
  